Früech am Morge si mr also alli schön brav bim Tinu deheime vorgfahre (schliesslich het's ja nomal so richtig warm sölle wärde und mir hei dr Tag wölle nutze). Tja, dä hei mr de zersch  emal no fasch usem Bett müesse hole. Früecher oder doch eher später isch es de Richtig Zwöösimme gange. Outo parkiere - und de los uf d'Rundi zum Seebärg und Stierebärg. Dört het's de zersch emal ä richtige Boxestopp mit Ässe (ou wichtig!) und Siesta gä, bevor's de nomal ä chli ufwärts gange isch ('s geit ja eigetlich immer nume ufwärts mit üs). Und de obe dä Usblick!